***Det kan hende overalt*** (originaltittel: *All the King's Men*) er en amerikansk dramafilm fra 1949 regissert, produsert og bearbeidet til manus av Robert Rossen. Hovedrollen som en ærgjerrige politikeren Willie Stark spilles av Broderick Crawford. Filmen er basert på Robert Penn Warrens roman *All the King's Men* fra 1946. Både boka og filmen tok utgangspunkt i politikeren Huey Longs vekst og fall og er en alvorlig og realistisk beskrivelse av maktmisbruk og korrupte autoriteter. Filmen ble belønnet med tre Oscar, inkludert for Beste film. Den ble også belønnet med fem Golden Globe, blant annet for beste dramafilm.

Filmen er i sort/hvitt.

I 2006 kom en nyinnspilling regissert av Steven Zaillian og med Sean Penn i hovedrollen. Også denne har tittelen *All the King's Men*.

Handling
--------

Filmen handler om den ærgjerrige juristen Willie Stark fra Kanoma City som arbeider seg fram til guvernør. Hans politisk liv ender tragisk.

1930-tallet: Journalisten Jack Burdon (John Ireland) sendes til en amerikansk småby for å dekke et lokalvalg. En av kandidatene er Willie Stark (Broderick Crawford), og hans viktigste valgsak er kampen mot korrupte politikere som sitter i bystyret. Stark nektes imidlertid å samle mer enn fem personer samtidig på et offentlig sted, og sønnen Tom (John Derek) bankes opp når han prøver å dele ut flygeblader. Willie taper valget og fullfører i stedet sin juridiske utdannelse. På delstatsnivå er det også mye korrupsjon, og en av de to kandidatene trenger en lettlurt motstander som kan stjele stemmer fra den andre. Willie får ikke helt med seg hva spillet går ut på, og stiller godtroende til valg. Det blir nok et tap, men ikke uten at han til slutt skjønner settingen, og dermed blir han ennå mer innbitt. Jack får jobb hos han, og sammen med rådgiveren Sadie Burke (Shepperd Strudwick) og livvakten Sugar Boy (Walter Burke) følger han Willies vei til makten som guvernør. Men når man får så mye makt om hendene blir det vanskelig å forende liv og lære.

Om filmen
---------

Filmkritikerne
Filmen har fått så mye som 93% på Rotten Tomatoes.

VGs anmelder gav den god mottagelse og skrev blant annet at: «*... en amerikansk film som hamrer seg fram til seier med knusende tyngde både i form og innhold, som skyller over lerretet med storflommens ubønnhørlige konsekvens. Formen er skrudd omkring stoffet i et grep som ikke et øyeblikk løsner, og som ikke tillater utflukter av noen art*».

Journalist Sven Egil Omdal beskrev den i 2010 på følgende måte: «*Ingen kan kritisere svakheter ved det amerikanske systemet bedre enn amerikanerne selv. I denne filmen visner det naive håpet om å få se en ærlig politiker raskt i møte med maktens evne til å korrumpere.*».

I 2001 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

Rollebesetning
--------------

* Broderick Crawford — Willie Stark
* [[[John Ireland (skuespiller)|John Ireland]] — Jack Burden
* Joanne Dru — Anne Stanton
* John Derek — Tom Stark
* Mercedes McCambridge — Sadie Burke
* Shepperd Strudwick — Adam Stanton
* Ralph Dumke — Tiny Duffy
* Anne Seymour — Mrs. Lucy Stark
* Katherine Warren — Mrs. Burden
* Raymond Greenleaf — Judge Monte Stanton
* Walter Burke — Sugar Boy
* Will Wright — Dolph Pillsbury
* Grandon Rhodes — Floyd McEvoy

Priser
------

|  |  |
| --- | --- |
| Oscar* Oscar for beste film
* Oscar for beste mannlige hovedrolle (Broderick Crawford)
* Oscar for beste kvinnelige birolle (Mercedes McCambridge)

Golden Globe* Beste dramafilm
* Beste mannlige hovedrolle (Broderick Crawford)
* Beste regissør (Robert Rossen)
* Beste kvinnelige birolle (Mercedes McCambridge)
* Mest lovende kvinnelige skuespiller (Mercedes McCambridge)
 | Andre priser* Directors Guild of America (Robert Rossen og Sam Nelson)
* Writers Guild of America (Robert Rossen fikk for både manus og en spesialpris kalt «The Robert Meltzer Award»)
* New York Film Critics Circle Awards (2) (beste film og beste mannlige hovedrolle)
 |

Det kan ellers nevnes at den ble nominert til Gulløven ved Filmfestivalen i Venezia, samt ytterligere fire Oscar-nominering og ytterligere to Golden Globe-nomineringer.

Referanser
----------

1. ↑  Rotten Tomatoes (5.9.2010)
2. ↑  VG - Påskens filmpremierer (11.4.1950, s.7)
3. ↑  Aftenbladet – Oscar på 40-tallet (18.02.2010) Arkivert 8. mars 2010 hos Wayback Machine.
4. 1 2  «Arkivert kopi». Arkivert fra originalen 10. mars 2016. Besøkt 5. september 2010.

Eksterne lenker
---------------

* (en) *Det kan hende overalt* på Internet Movie Database Rediger på Wikidata

* (no) *Det kan hende overalt* hos Filmfront Rediger på Wikidata

* (sv) *Det kan hende overalt* i Svensk Filmdatabas Rediger på Wikidata

* (da) *Det kan hende overalt* i Danmark Nationale Filminstitut Rediger på Wikidata

* (en) *Det kan hende overalt* på AllMovie Rediger på Wikidata

* (fr) *Det kan hende overalt* på Allociné Rediger på Wikidata

* (nl) *Det kan hende overalt* på MovieMeter Rediger på Wikidata

* (en) *Det kan hende overalt* på Turner Classic Movies Rediger på Wikidata

* (en) *Det kan hende overalt* på American Film Institute Rediger på Wikidata

* (en) *Det kan hende overalt* på Rotten Tomatoes Rediger på Wikidata

| * v
* d
* r
Oscar for beste film: vinnere 1941–1960 |
| --- |
| 
* 1941: *Grønn var min barndoms dal*
* 1942: *Mrs. Miniver*
* 1943: *Casablanca*
* 1944: *Vandre min vei*
* 1945: *Forspilte dager*
* 1946: *De beste år av vårt liv*
* 1947: *Mellom gentlemenn*
* 1948: *Hamlet*
* 1949: *Det kan hende overalt*
* 1950: *Alt om Eva*
* 1951: *En amerikaner i Paris*
* 1952: *Verdens største show*
* 1953: *Herfra til evigheten*
* 1954: *Storbyhavnen*
* 1955: *Marty*
* 1956: *Jorden rundt på 80 dager*
* 1957: *Broen over Kwai*
* 1958: *Gigi*
* 1959: *Ben-Hur*
* 1960: *Ungkarsleiligheten*

 |
| 
* 1927–1940
* **1941–1960**
* 1961–1980
* 1981–2000
* 2001-

 |

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** LCCN **·** BNF **·** BNF (data) **·** BNE
 |